stanford-oval/wikipedia huggingface dataset:
Karma (vuoden 1986 elokuva)
Näyttelijät

| 0 | 1 | 2 |
| --- | --- | --- |
|  Dilip Kumar  | … |  Rana Vishwa Pratap Singh (”Dada Thakur”)   |
|  Nutan  | … |  Rukmini   |
|  Naseeruddin Shah  | … |  Khairuddin Chishti   |
|  Jackie Shroff  | … |  Baiju Thakur   |
|  Anil Kapoor  | … |  Johnny/Gyaneshwar   |
|  Anupam Kher  | … |  Dr. Michael Dang   |
|  Sridevi  | … |  Radha     |
|  Poonam Dhillon  | … |  Tulsi   |
|  Dara Singh  | … |  Dharma   |
|  Shakti Kapoor  | … |  Jagga   |
|  Tom Alter  | … |  Rexon   |
|  Satyanarayana Kaikala  | … |  Kittam Kittu   |
|  Bindu  | … |  Tulsin täti   |
|  Shashi Puri  | … |  Anil Pratap Singh   |
|  Satish Kaul  | … |  Sunil Pratap Singh   |
|  Beena  | … |  Sunilin vaimo   |
|  Jugal Hansraj  | … |  Rana Vishwa Pratab Singhin nuorin poika   |
|  Mukri  | … |  Chhote Khan   |
|  Vinod Nagpal  | … |  ministeri Tripathi   |
|  Dan Dhanoa  | … |  Intian armeijan sotilas vankilassa   |
|  Viju Khote  | … |  poliisi   |
|  Subhash Ghai  | … |  ohikulkija (erikoisesiintyminen)   |
Soundtrack

Kaikki sanat Anand Bakshi, kaikki sävellykset Laxmikant-Pyarelal.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Karma” (Introduction)  | Dilip Kumar |  |  |  |  |  |  |  |
| 2. | ”Mera Karma Tu” | Manhar Udhas, Mohammad Aziz, Suresh Wadkar |  |  |  |  |  |  |  |
| 3. | ”Aye Watan Tere Liye” | Mohammad Aziz, Kavita Krishnamurthy |  |  |  |  |  |  |  |
| 4. | ”Aye Sanam Tere Liye” | Dilip Kumar, Mohammad Aziz, Kavita Krishnamurthy |  |  |  |  |  |  |  |
| 5. | ”Maine Rab Se Tujhe” | Manhar Udhas, Anuradha Paudwal |  |  |  |  |  |  |  |
| 6. | ”De Daru” | Kishore Kumar, Mahendra Kapoor, Manhar Udhas |  |  |  |  |  |  |  |
| 7. | ”Na Jaiyo Pardes” | Kishore Kumar, Kavita Krishnamurthy |  |  |  |  |  |  |  |
| 8. | ”Aye Mohabbat Teri Dastan” | Anuradha Paudwal |  |  |  |  |  |  |  |
Aiheesta muualla

Karma Internet Movie Databasessa (englanniksi)
Karma AllMoviessa. (englanniksi)
Kari Kuuva – Parhaat

| Kari Kuuva – Parhaat Kari Kuuva |
| --- | --- | --- |

Kokoelmalevyn tiedot
 Julkaistu: 1994
 Tuottaja(t): Jaakko Salo
 Tyylilaji: iskelmä
 Kesto: 64.23
 Levy-yhtiö: Fazer
Kari Kuuvan muut julkaisut
| Ajopäiväkirja 1991 | Kari Kuuva – Parhaat 1994 | Tango Pelargonia – 20 suosikkia 1997 |
Kari Kuuva – Parhaat on suomalaisen laulajan Kari Kuuvan kokoelma-albumi. Se julkaistiin 1994.
Kappaleet

Tango pelargonia – 2.21
Lärvätsalo go-go – 2.59
Pikku Nina – 2.36
Kitarain – 1.45
Kadun toisella puolella – 2.33
Asfalttia ja sementtiä – 4.14
Hyljätty tanssilava – 2.17
Pipsa – 1.58
Kuin kerta ensimmäinen – 4.19
Luulin mitä kuulin – 3.14
Se tango – 3.25
Väriäpäästävät – 2.35
Toimittajaparka – 2.32
Rakkain, tunnetko entisen? – 2.27
Ilta vanhassa kaupungissa – 3.29
Suru pitää surra pois – 4.27
Hei höyryhepat – 4.29
Radanvarren talo – 4.05
Outolintu – 3.06
Rupsahda rauhassa rakkaani mun – 3.58
Iso Väärälampi (Äänekoski)

| Iso Väärälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°37′36″N, 25°50′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Pieneen Väärälampeen 
Järvinumero:  14.411.1.024
Mittaustietoja
Pinnankorkeus:  139,8 m  
Pituus:  760 m  
Leveys:  320 m  
Rantaviiva:  2,246 km  
Pinta-ala:  10,314 ha  
Saaria:  ei saaria 
 fiIso Väärälampi 
Iso Väärälampi on Keski-Suomessa Äänekoskella Ruotinkylän lähellä sijaitseva lampi.
Maantietoa

Lampi on 760 metriä pitkä, 320 metriä leveä ja sen pinta-ala on 10,3 hehtaaria. Sillä ei ole kartan mukaan saaria ja sen rantaviivan pituus on 2,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Ala-Keiteleen lähi-alueeseen (14.411) se kuuluu. Lammen vedenpinnan korkeus on 139,8 metriä mpy.
Kamieńin piirikunta

Kamieńin piirikunta (puol. powiat kamieński) on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 46 999. Piirikunta jakautuu kuuteen maalaiskuntaan, jotka ovat Dziwnów, Golczewo, Kamień Pomorski, Misdroy, Świerzno sekä Wolin. Piirikunnan hallinnollinen keskus on Kamień Pomorskin kaupunki.
Kamieńin piirikunnan pinta-alasta 28 prosenttia oli metsän peitossa vuonna 2018.
Kamieńin piirikunnan työttömyysaste oli vuoden 2018 lopussa 14,1 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Kamieńin piirikunnassa oli 46 999 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 48 512 ja sen ennakoidaan vuoteen 2050 mennessä pienenevän 35 376 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 16 prosenttia, työikäisten 60,4 prosenttia ja eläkeikäisten 23,7 prosenttia väestön keski-iän ollessa 43,2 vuotta. Elävänä syntyi vuonna 2019 yhteensä 395 lasta.
Kawaii metal

| Kawaii metal |
| --- | --- |
Alkuperä:  J-pop, power metal, thrash metal
Alkuperämaa:   Japani
Kehittymisen ajankohta:  2010-luku–
Lajityypin pioneeri Babymetal vuonna 2016.
Kawaii metal (myös idol metal ja kawaiicore) on Japanissa kehittynyt metallimusiikin tyylilaji. Lajityypin keksijäksi mainitaan Babymetal-yhtye.
Lajityypin sanotaan olevan yhdistelmä japanilaista pop-musiikkia (J-pop), power metal ja thrash metal -tyylilajeja. Muita lajityypin edustajia ovat Doll$Boxx, Band-Maid ja LadyBaby.
Nimi viittaa japanilaiseen söpöyttä tarkoittavaan sanaan kawaii.
James Duhig

James Duhig vuonna 1953.
James Duhig (2. syyskuuta 1871 Killila – 10. huhtikuuta 1965) oli irlantilaissyntyinen, Australiassa koko uransa toiminut roomalaiskatolinen arkkipiispa. Hänet vihki papiksi Brisbanen arkkihiippakuntaan Francesco di Paola Cassetta 19. syyskuuta 1896, ja hänet nimitettiin Rockhamptonin hiippakunnan johtoon 16. syyskuuta 1905. Piispaksi vihkiminen seurasi 10. joulukuuta. Pääkonsekraattorina toimi Michael Kelly, jota avustivat James Dominic Murray ja Patrick Vincent Dwyer.
Duhig sai 27. helmikuuta 1912 nimityksen Brisbanen koadjuuttoriarkkipiispaksi ja Amidan titulaariarkkipiispaksi. Hänestä tuli Brisbanen arkkipiispa 13. tammikuuta 1917, ja hän kuoli 93-vuotiaana virassa.
Israelin presidentti

| Israelin presidentti |
| --- | --- |
 Nesi HaMedina  נשיא מדינת ישראל
 
 
 Nykyinen Isaac Herzog 7. heinäkuuta 2021 lähtien
Virka-asunto:  Beit HaNassi
Nimittäjä:  Knesset
Kauden pituus:  7 vuotta
Perustettu:  16. helmikuuta 1949
Ensimmäinen:  Chaim Weizmann
Kotisivut:  www.president.gov.il
Israelin presidentin toimisto vuonna 2007
Israelin presidentti (hepreaksi נשיא המדינה, Nesi HaMedina) on Israelin valtionpäämies. Vaikka se on de jure Israelin korkein virka, sillä ei ole yhtä suurta valtaa kuin esimerkiksi pääministerillä, kuten muissakin parlamentaarisissa demokratioissa. Presidentin valitsee Israelin parlamentti knesset enemmistöäänestyksellä. Nykyään presidenttinä voi olla vain yhden, seitsenvuotisen kauden ajan. Ennen vuotta 2000 presidenttikausi kesti viisi vuotta, ja sama henkilö voitiin valita presidentiksi korkeintaan kahdelle kaudelle.
Nykyinen Israelin presidentti on Isaac Herzog, joka aloitti virassaan 7. heinäkuuta 2021.
Israelin pääministeri

| Israelin pääministeri |
| --- | --- |
 הַמֶּמְשָׁלָה  Rosh HaMemshala
 
 
 Nykyinen Benjamin Netanjahu 29. joulukuuta 2022 lähtien
Virka-asunto:  Beit Aghion
Nimittäjä:  Israelin presidentti
Kauden pituus:  4 vuotta
Perustettu:  14. toukokuuta 1948
Ensimmäinen:  David Ben-Gurion
Kotisivut:  Kotisivu englanniksi
Israelin pääministeri (hepr. ‏ראש הממשלה‎, Rosh HaMemshala, suora käännös hallituksen pää) on Israelin ylintä toimeenpanovaltaa käyttävä ministeri Israelin hallituksessa ja käytännössä Israelin valtion johtaja; Israelin presidentti on pitkälti seremoniallinen hahmo Israelin politiikassa. Nykyinen pääministeri on Benjamin Netanjahu.
James Douglas

| James Douglas Maailman raskaansarjan maailmanmestari |
| --- | --- |

Henkilötiedot
Koko nimi:  James Douglas
Syntynyt: 7. huhtikuuta 1960 (ikä 64) Columbus, Ohio
Kansalaisuus:   Yhdysvallat
Nyrkkeilijä
Lempinimi:  Buster
Pituus:  192  cm
Paino:  117 kg
Painoluokka:  raskassarja
Kätisyys:  oikeakätinen
Ammattilaistilastot
Ottelut:  46
Voitot:  38
– tyrmäysvoitot:  25
Tappiot:  5
Ratkaisemattomat:  1
Ei tuomiota/ mitätöity:  1
Aiheesta muualla
www.jamesbusterdouglas.net
James ”Buster” Douglas (s. 7. huhtikuuta 1960) on yhdysvaltalainen entinen ammattilaisnyrkkeilijä ja kiistaton raskaan sarjan maailmanmestari.
Douglas aloitti ammattilaisuransa vuonna 1981 voitolla Dan O' Malleystä kolmannen erän teknisellä tyrmäyksellä. Uran jatkuttua nousujohteisesti Douglas pääsi iskemään 30. toukokuuta 1987 IBF-liiton avoimena olleesta maailmanmestaruudesta Tony Tuckeria vastaan. Tuolloin hänen ottelutilastonsa olivat 23 voittoa, kolme tappiota ja yksi ratkaisematon. Lisäksi vuonna 1984 David Starkeytä vastaan käyty ottelu mitätöitiin ottelijoiden ruvettua painimaan ja avustajien rynnättyä kehään. Tucker ei ollut hävinnyt kertaakaan ennen Douglasin kohtaamista ja voitti myös tämän kamppailun kymmenennen erän teknisellä tyrmäyksellä.
Tucker-tappion jälkeen Douglas jatkoi uraansa ja kolmen vuoden kuluttua, 11. helmikuuta 1990, hän kohtasi Mike Tysonin kaikkien suurten liittojen (WBC, WBA, IBF) tunnustamassa maailmanmestaruusottelussa. Tyson oli pitänyt maailmanmestaruutta hallussaan neljän vuoden ajan ja tuona aika kaikkiaan yhdeksän voitokkaan tittelinpuolustuksen myötä ottanut kaikkien suurten liittojen mestaruudet nimiinsä. Hän lähti otteluun todella suurena ennakkosuosikkina ja Douglasin kohtaamisen odotettiin olevan hänelle vain helppo välietappi tiellä otteluun Evander Holyfieldiä vastaan. Douglas, jonka äiti oli kuollut vain 23 päivää aikaisemmin, kuitenkin hallitsi ottelua ja viidennessä erässä löi Tysonia vasempaan silmään niin, että se turposi ottelun edetessä kokonaan umpeen. Kamppailun kestettyä 10 erää tuomari keskeytti ottelun ja Douglas julistettiin voittajaksi ja maailmanmestariksi. Douglas puolusti mestaruuttaan ensimmäisen kerran samana vuonna 25. lokakuuta Evander Holyfieldiä vastaan heikosti valmistautuneena ja ylipainoisena. Ottelu päättyi Holyfieldin tyrmäysvoittoon jo kolmannessa erässä. Tappion jälkeen hän päätti lopettaa nyrkkeilyuransa.
Douglas kuitenkin päätti tulla takaisin. Lähes kuuden vuoden tauon jälkeen, 22. kesäkuuta 1996, hän voitti Tony LaRosan teknisellä tyrmäyksellä ennen neljättä erää. Douglasin ura sujui muutoinkin hyvin mallikkaasti ja hän eteni pienen International Boxing Association -liiton mestaruusotteluun, missä hän kohtasi 25. kesäkuuta 1998 Lou Savaresen. Savarese kuitenkin tyrmäsi hänet heti ensimmäisessä erässä. Douglas lopetti uransa lopullisesti seuraavana vuonna.
Israelin päärabbinaatti

Israelin päärabbinaatti (hepr. ‏הָרַבָּנוּת הָרָאשִׁית לְיִשְׂרָאֵל‎, Ha-Rabbanut Ha-Rashit Li-Yisra'el) on Israelin lain tunnustama ylin juutalaisuuden auktoriteetti Israelissa.
Päärabbinaatin virka perustettiin Brittiläisessä Palestiinassa vuonna 1921, ja sille annettiin valta ratkoa avioliittoon ja -eroon liittyviä asioita. Avioliittoasiat ovat edelleen käytännössä päärabbinaatin monopoli, sillä Israel tunnustaa ainoastaan uskonnolliset avioliitot, ja voidakseen mennä naimisiin ulkomaalaisen juutalaisen kanssa, israelilaisen juutalaisen tulee saada päärabbinaatilta lupa, jolla todetaan ulkomaalaisen osapuolevan olevan juutalainen. Ainoastaan ortodoksijuutalaisuutta edustavat rabbit ovat päärabbinaatin valtuuttamia toimittamaan avioliittoseremonioita.
Päärabbinaatti nimitti aikaisemmin myös 30 rabbia, jotka saivat virallisesti hyväksyä juutalaisuuteen kääntyvät viralliseksi osaksi uskontokuntaa Israelissa.
Päärabbinaattia johtaa yhtäaikaa kaksi rabbia, joista toinen on aškenasi- ja toinen sefardijuutalainen. Nämä kaksi rabbia valitaan virkaansa kymmeneksi vuodeksi kerrallaan, ja vuonna 2013 virassa aloittivat Yitzhak Yosef ja David Lau. Molemmat ovat aikaisempien päärabbinaatissa toimineiden rabbien poikia. Päärabbien palkat maksaa Israelin valtio ja heidät katsotaan valtion virkamiehiksi. Heidän odotetaan pysyttelevän puolueettomina poliittisissa kysymyksissä, vaikkakin nämä ovat ottaneet kantaa esim. Israelin kansalaisuutta koskeviin kysymyksiin.
Kelttiläinen kristillisyys

Kelttiläinen kristillisyys viittaa kristinuskon muotoon, joka kehittyi kelttiläisellä alueella Euroopassa, erityisesti Irlannissa ja Skotlannissa, noin 400–800-luvuilla. Kelttiläinen kristillisyys yhdisti kristillisiä opetuksia ja perinteitä paikallisiin kelttiläisiin uskomuksiin ja käytäntöihin.
Kelttiläinen kristillisyys ei kuitenkaan muodostanut omaa kristillistä kirkkokuntaa, vaan se oli osa paikallista katolisen kirkon sisällä ollutta perinnettä ennen paavin vallan vakiintumista myöhemmin keskiajalla.
Keltit olivat jo ennen kristinuskon saapumista Eurooppaan uskoneet, että kaikki luonnossa oli elävää ja että jokaisella esineellä, eläimellä ja paikalla oli henki. Ihmisen luontoyhteyden onkin nähty olevan tärkeä osa kelttiläistä kristillisyyttä.
Kantatie 82

Tie Kemijärvellä Rovaniemelle päin.
Kantatie 82 on Rovaniemen Vikajärveltä Kemijärven kautta Sallan Kelloselkään ja edelleen Sallan rajanylityspaikalle kulkeva kantatie. Tien pituus on 147 kilometriä. Kemijärven ja Joutsijärven välinen osuus on yhteistä valtatien 5 kanssa. Kemijärvellä olevaa lyhyttä nelikaistaista osuutta lukuun ottamatta tie on kaksikaistainen ja tasoltaan vaihteleva. Tie kuuluu yleiseurooppalaiseen TERN-tieverkkoon. Venäjän puolella tie jatkuu Alakurttiin ja edelleen Murmanskiin.
Reitti ja merkittävimmät tieyhteydet

Rovaniemi
Vikajärvi (vt 4 E75)
Kemijärvi
Hyypiö
Kemijärvi (vt 5 E63, st 944)
Isokylä (st 945)
Joutsijärvi (vt 5 E63)
Salla
Salla (st 950)
Kelloselkä (st 965)
Sallan rajanylityspaikka
Historiaa

Vuoden 1938 tienumerointijärjestelmässä kantatie 82 oli Kemijärven Joutsijärven ja Sallan tuolloisen hallintokeskuksen, Kuolajärven välinen tie. Jatkosodan jälkeisten alueluovutusten jälkeen tie katkesi nykyiselle rajalle Kelloselkään. Vikajärven ja Kemijärven välinen tie nimettiin vuoden 1938 tienumerointijärjestelmässä kantatieksi 80.
Vuoden 1996 tienumerouudistuksessa kantatienumero 80 siirrettiin Sodankylän ja Kittilän väliselle tielle ja koko Vikajärven ja Kelloselän välinen osuus numeroitiin kantatieksi 82. Sallan rajanylityspaikka avattiin kesällä 2002.
Aiheesta muualla

Kuvia tai muita tiedostoja aiheesta Kantatie 82 Wikimedia Commonsissa
Välimatkataulukko
| (km) | Rovaniemi |  |  |  |  |  |
| --- | --- | --- | --- | --- | --- | --- |
| Vikajärvi | 25 | Vikajärvi |  |  |  |  |
| Kemijärvi | 85 | 60 | Kemijärvi |  |  |  |
| Salla | 149 | 124 | 64 | Salla |  |  |
| Kelloselkä | 169 | 144 | 84 | 20 | Kelloselkä |  |
| Valtakunnanraja | 174 | 149 | 89 | 25 | 5 | Valtakunnanraja |
Kantatiet 40–98
|   |   |   |   |   |   |   |   |   |   |   |   |   |   |   |   |   |   |   |   |   
   |   |   |   |   |   |   |   |   |   |   |   |   |   |   |   |   |   |   |   |
Kantatie 83

Kantatie 83 on Lapissa Rovaniemen Sinetästä Pelloon kulkeva kantatie. Tien pituus on 77 kilometriä. Tie eroaa Sinetässä kantatie 79:stä ja kulkee länteen Ylitornion kunnan Raanujärven kylään, jossa se kääntyy luoteeseen ja päättyy lopulta Pellon kuntakeskuksessa valtatie 21:een. Tie on koko matkaltaan kaksikaistainen.
Reitti ja tieyhteydet

Rovaniemi
Sinettä (kt 79)
Ylitornio
Raanujärvi (st 932)
Pello
Saukkoriipi (st 935)
Keskustaajama (vt 21 E8)
Historiaa

Sinetän ja Pellon välinen maantie uudelleenrakennettiin 1970-luvulla, minkä jälkeen se nimettiin kantatieksi 83.
Aiheesta muualla

Matti Grönroosin sivu kantatiestä 83
Välimatkataulukko
| (km) | Rovaniemi |  |  |  |
| --- | --- | --- | --- | --- |
| Sinettä | 22 | Sinettä |  |  |
| Raanujärvi | 56 | 34 | Raanujärvi |  |
| Pello | 99 | 77 | 43 | Pello |
Kantatiet 40–98
|   |   |   |   |   |   |   |   |   |   |   |   |   |   |   |   |   |   |   |   |   
   |   |   |   |   |   |   |   |   |   |   |   |   |   |   |   |   |   |   |   |
Kantatie 83
Kantatie 87

Kantatie 87 on Iisalmesta Nurmekseen kulkeva kantatie. Tien pituus on 97 kilometriä, ja se on Kalajoen ja Iisalmen välisen valtatie 27:n jatke. Tie on kantatieksi melko heikkotasoinen, mutta toisaalta myös sen liikennemäärät ovat pieniä.
Reitti

Iisalmi (vt 5 E63, vt 27)
Sonkajärvi
Rautavaara (st 870, st 582, st 580)
Nurmes (kt 75)
Historiaa

Kantatie 87 sai alkunsa vuonna 1971, kun vaiheittain 1960- ja 1970-lukujen aikana rakennettu Kalajoen ja Iisalmen välinen tie numeroitiin kantatieksi 87. Myöhemmin tietä jatkettiin Nurmekseen saakka, ja aikanaan se oli Suomen pisin kantatie. Vuoden 1996 tienumerouudistuksessa alkuperäinen kantatie 87 Kalajoelta Iisalmeen muutettiin valtatieksi 27.
Aiheesta muualla

Kuvia tai muita tiedostoja aiheesta Kantatie 87 Wikimedia Commonsissa
Matti Grönroosin sivu kantatiestä 87
Kantatiet 40–98
|   |   |   |   |   |   |   |   |   |   |   |   |   |   |   |   |   |   |   |   |   
   |   |   |   |   |   |   |   |   |   |   |   |   |   |   |   |   |   |   |   |
Kantatie 87 Rautavaaran kirkonkylässä
Jack Vincent

Jack Vincent (6. maaliskuuta 1904 Lontoo – 3. heinäkuuta 1999 Pietermaritzburg, Etelä-Afrikka) oli englantilainen lintutieteilijä, sotilasarvoltaan eversti.
Vincent muutti 21-vuotiaana Etelä-Afrikkaan, missä hän työskenteli kahdella maatilalla Richmondin alueella Natalin provinssissa. 1920-luvulla hän palasi Englantiin ja ryhtyi keräämään lintuja British Museumille. 20-luvun lopulla ja 30-luvun alussa hän teki amiraali Hubert Lynesin seurassa useita lintutieteellisiä retkiä Itä-, Keski- ja eteläiseen Afrikkaan. Merkittävin retki oli Mosambikin Mount Namulille suuntautunut vuonna 1932. Tällä retkellä Vincent löysi tieteelle uusina lintulajeina muun muassa bulbulirastaan (Modulatrix orostruthus).
Vincent avioitui skottilaisen Mary Russellin kanssa Kapkaupungissa 1934. Vuonna 1935 he ostivat maatilan Natalista Mooi-joelta.
Toisessa maailmansodassa Vincent palveli everstinä Natal Carbineers joukko-osastossa Itä- ja Pohjois-Afrikassa. 1942 Vincent sai komennuksen Britannian armeijaan Haifaan Palestiinaan. Sodan jälkeen hänelle myönnettiin Brittiläisen imperiumin ritarikunnan jäsenyys (MBE).
Vuonna 1949 Vincent sai American Ornithologists' Unionin kirjeenvaihtajajäsenyyden, ja hänet valittiin Natal Parks Boardin ensimmäiseksi johtajaksi. Järjestö näytteli merkittävää osaa leveähuulisarvikuonon suojelussa KwaZulu-Natalin alueella 1950-luvulla. Vincent toimi The Ostrichin, Etelä-Afrikan lintutieteellisen yhdistyksen julkaisun toimittajana 1940-luvun lopulta 1950-luvun alkupuolelle. Vuosina 1963–1967 Vincent osallistui International Council for Bird Preservationin (ICBP), nykyään BirdLife International, toimintaan, ja hänet palkittiin työstään WWF:n kultaisella mitalilla. Vincent jäi eläkkeelle 1974.
Vaimonsa Maryn kuoltua 1989 Vincent muutti Pietermaritzburgiin. 1993 Kwa-Zulu-Natalin yliopisto myönsi hänelle kunniatohtorin arvon. Paraxerus vincenti-oravalaji on nimetty hänen kunniakseen.
James Doohan

James Doohan keväällä 1997
James Montgomery Doohan (3. maaliskuuta 1920 – 20. heinäkuuta 2005) oli kanadalainen näyttelijä. Hän tuli tunnetuksi televisiosarja Star Trekin skotlantilaissyntyisenä konemestarina Montgomery ”Scotty” Scottina.
Doohan syntyi Vancouverissa. Toisessa maailmansodassa hän osallistui muun muassa Normandian maihinnousuun.
Star Trekin jälkeen Doohanin oli vaikea löytää töitä ja hän katkeroitui pitkäksi ajaksi uralleen lähtemättömän leiman antaneelle roolilleen. Vuonna 2004 hän sai Hollywood Walk of Fame -tähden. Vanhalla iällä hän sairasti muun muassa Parkinsonin tautia, diabetestä ja Alzheimerin tautia. Hänen kuolinsyykseen ilmoitettiin keuhkokuume ja Alzheimerin tauti.
Hänen ruumiinsa tuhkattiin ja tuhka siroteltiin sukkulalennolla avaruuteen hänen oman toiveensa mukaisesti.
Aiheesta muualla

James Doohanin muistokirjoitus Helsingin Sanomissa
James Doohan Internet Movie Databasessa. (englanniksi)
Iso Vääränlampi (Mäntyharju)

| Iso Vääränlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°10′35″N, 26°59′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Ylä-Pahkajärveen 
Järvinumero:  14.982.1.019
Mittaustietoja
Pinnankorkeus:  92,1 m  
Pituus:  190 m  
Leveys:  120 m  
Rantaviiva:  0,501 km  
Pinta-ala:  1,721 ha  
Saaria:  ei saaria 
 fiIso Vääränlampi 
Iso Vääränlampi  on Etelä-Savossa Mäntyharjulla  Vekarajärven lähellä sijaitseva lampi.
Maantietoa

Lampi on 190 metriä pitkä, 120 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Naarajärven–Vääräojan valuma-alueeseen (14.982) se kuuluu. Lammen vedenpinnan korkeus on 92,1 metriä mpy.
Iso Väärälampi (Kangasniemi)

| Iso Väärälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°08′26″N, 26°20′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Kanapuru 
Järvinumero:  14.926.1.015
Mittaustietoja
Pinnankorkeus:  141,7 m  
Pituus:  410 m  
Leveys:  200 m  
Rantaviiva:  1,08 km  
Pinta-ala:  3,241 ha  
Saaria:  ei saaria 
 fiIso Väärälampi 
Iso Väärälampi  on Etelä-Savossa Kangasniemellä  Makkolan lähellä sijaitseva lampi.
Maantietoa

Lampi on 410 metriä pitkä, 200 metriä leveä, ja sen pinta-ala on 3,2 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Synsiäjärven valuma-alueeseen (14.926) se kuuluu. Lammen vedenpinnan korkeus on 141,7 metriä mpy.
Karl Johan Sahlberg

Karl Johannes Sahlberg (1865 – 13. lokakuuta 1941) oli suomalainen agronomi jarakennusmestari.
Sahlberg kävi Turun teknillisen reaalikoulun ja sen jälkeen hän opiskeli Mustialan maanviljelysoppilaitoksessa valmistuen sieltä agronomiksi 1886. Sahlberg oli lyhyen aikaa kartoitustöissä mutta lähti siten Yhdysvaltoihin 1887 ja opiskeli siellä kymmenen vuoden aikana arkkitehtuuria sekä teoriassa että käytännössä. Suomeen palattuaan hänellä oli jonkin aikaa maatila Ali-Kirjalan kylässä Paraisilla kunnes hän siirtyi Turkuun rakennusmestariksi.
Sahlberg suunnitteli Turkuun osoitteessa Yliopistonkatu 28 sijaitsevan As oy Askalan, Kotikatu 2 sijaitsevan kivisen Asunto Oy Lausteentornin sekä 1897 Asunto Oy Neitsyen puisen kaksikerroksisen jugendtalon Sirkkalankatu 42:een. Tämä talo on usein valittu Turun kauneimmaksi taloksi.
Karl Johan Vilhelm Wadenstjerna

Karl (Carl) Johan Vilhelm (Wilhelm) Wadenstjerna (6. huhtikuuta 1823 Hartola – 10. heinäkuuta 1879 Mitau, Latvia) oli suomalainen sotilas ja valtiopäivämies.
Wadenstjernan vanhemmat olivat Karl Joakim Wadenstierna ja Maria Andréetta Hirn ja puoliso vuodesta 1860 Maria Christina Johanna von Boerger (k. 1868). Kenraaliluutnantti Karl Torsten Wadenstjerna oli heidän poikansa. Karl Johan Vilhelm Wadenstjerna palveli ensin vapaaehtoisena 3. suomalaisessa linjapataljoonassa ja sitten useissa eri joukko-osastoissa. Hänet ylennettiin alivänrikiksi 1839, vänrikiksi 1841, aliluutnantiksi 1845, luutnantiksi 1848, alikapteeniksi 1853, kapteeniksi 1859, majuriksi 1862 ja everstiluutnantiksi 1867. Sotapalveluksesta Wadenstjerna erosi everstinä 1873.
Wadenstjerna oli aatelissäädyssä edustaja valtiopäivillä 1877–1878.